3 Mose nomba aishileba kacema wa mukuni wa kwa Yetro+ shifyala,+ shimapepo wa ku Midiani. Ilyo aletungulula umukuni ukulola ku masamba ya matololo, asukile afika ku lupili lwa kwa Lesa wa cine,+ ku Horebu.+2 E lyo malaika wa kwa Yehova amoneke kuli ena mu lubingu lwa mulilo mu kati ka cimpusa.+ Ilyo alelolekesha, moneni, icimpusa calebilima umulilo lelo tacalepya.3 E lyo Mose atile: “Kanjeko fye pa kuti imone ici cinjelengwe, njishibe ico icimpusa tacilepiila.”+4 Ilyo Yehova amwene ukuti aya ku kumona, apo pene fye Lesa abilikishe mu cimpusa, ati: “Mose! Mose!” na o atile: “Mukwai.”+5 E lyo atile: “Wipalamako kuno. Fuula indyato shobe, pantu apo wiminine ni pa mushili wa mushilo.”+6 Kabili akonkenyepo ukusosa ati: “Nine Lesa wa kwa wiso, Lesa wa kwa Abrahamu, Lesa wa kwa Isaki kabili Lesa wa kwa Yakobo.”+ Awe Mose e pa kufisa icinso cakwe, pantu atiinine ukulolesha Lesa wa cine.7 Kabili Yehova atile: “Nimona ukucula kwa bantu bandi abali mu Egupti, kabili ning’umfwa ukulilishika kwabo pa mulandu wa babapatikisha ukubomba; pantu ninjishiba ukukalipwa balekalipwa.+8 Kabili ndeya ku kubapokolola mu minwe ya bena Egupti+ no kubafumya muli cilya calo no kubatwala ku calo icisuma kabili icapabuka, icalo umwaba umukaka no buci,+ mu ncende ya bena Kanaani ne ya bena Hiti ne ya bena Amore ne ya bena Perisi ne ya bena Hibi e lyo ne ya bena Yebusi.+9 Kabili mona! Ukulilishika kwa bana ba kwa Israele nakufika kuli ine, kabili nimona ne fyo abena Egupti balebatitikisha.+10 Nomba umfwa, kabiye kuli Farao, uye ufumye abantu bandi, abana ba kwa Israele, mu Egupti.”+11 Lelo, Mose atile kuli Lesa wa cine: “Nine nani uwa kuya kuli Farao no kufumya abana ba kwa Israele mu Egupti?”+12 Na o atile: “Pantu ine nkaba na iwe,+ kabili ici e co ukeshibilako ukuti nine nkutumine:+ Ilyo ukafumya aba bantu mu Egupti, mukalabombela ine ne Lesa wa cine pa lupili ulu.”+13 Na lyo line, Mose atile kuli Lesa wa cine: “Nga ca kutila nafika ku bana ba kwa Israele nabeba no kuti, ‘Lesa wa fikolwe fyenu antuma kuli imwe,’ na bo banjipusha abati, ‘Nani ishina lyakwe?’+ Nkabasuka shani?”14 E lyo Lesa atile kuli Mose: “NKABA UO NKABA.”+ Kabili atile: “Ifi e fyo ukasose ku bana ba kwa Israele, ‘NKABA nantuma kuli imwe.’”+15 Awe Lesa alandile kuli Mose na kabili ati:“E fyo ukasose ku bana ba kwa Israele, ‘Yehova Lesa wa fikolwe fyenu, Lesa wa kwa Abrahamu,+ Lesa wa kwa Isaki+ kabili Lesa wa kwa Yakobo,+ e wantuma kuli imwe.’ Ili e shina lyandi umuyayaya,+ kabili e cibukisho candi ku nkulo ne nkulo.+16 Kabiye, kalonganye abakalamba ba mu Israele no kubeba ukuti, ‘Yehova Lesa wa fikolwe fyenu namoneka kuli ine,+ Lesa wa kwa Abrahamu, Isaki na Yakobo, no kusosa ati: “Ukupempula+ ndemupempula no kumona ifyo balecita kuli imwe mu Egupti.17 Kabili ndeti, nalamufumya mu bucushi+ bwa bena Egupti no kumutwala ku calo ca bena Kanaani ne ca bena Hiti ne ca bena Amore+ ne ca bena Perisi ne ca bena Hibi ne ca bena Yebusi,+ icalo umwaba umukaka no buci.”’+18 “Na bo bakomfwa kwi shiwi lyobe,+ kabili ukaye, iwe na bakalamba ba bena Israele, ku mfumu ya Egupti, no kutila, ‘Yehova Lesa wa baHebere+ nalanda na ifwe,+ mukwai nomba kanshi tulefwaya ukuya ulwendo lwa nshiku shitatu mu matololo, no kuyaipaila Yehova Lesa wesu ilambo.’+19 Lelo ine, ninjishiba ukuti imfumu ya Egupti tayakamuleke ukuya kano ku kuboko kwakosa.+20 Kabili nkatambalika ukuboko+ kwandi no kuuma Egupti ku fipesha amano fyandi fyonse ifyo nkacita mu kati kakwe; e lyo akamuleka mukaye.+21 Kabili nkalenga aba bantu ukutemwikwa ku bena Egupti; kabili ilyo mukalaya, tamwakaye minwe nkutwa.+22 Kabili umwanakashi umo na umo akalomba ku mwina mupalamano na ku mwanakashi umulebeshi uwikala mu ng’anda yakwe ifipe fya silfere ne fipe fya golde ne fya kufwala, kabili mukafifwike abana benu abaume na bana benu abanakashi; kabili mukapoke ifyuma fya bena Egupti.”+
bem_Latn